ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ 19పై కేంద్ర కేబినెట్ సెక్రటరీ ఆధ్వర్యంలో సమీక్షా సమావేశం
కోవిడ్ 19 నిర్మూలన, విస్తరణ కోసం తీసుకున్న జాగ్రత్తలపై సంబంధిత అధికారులతో కేంద్ర కేబినెట్ సెక్రటరీ సమావేశం నిర్వహించారు. వీడియో కాన్ఫరెన్స్ ద్వారా జరిగిన ఈ సమావేశంలో సంబంధిత మంత్రిత్వ శాఖల కార్యదర్శలు, ప్రధాన కార్యదర్శులు, ఆయా రాష్ట్రాల ఆరోగ్యశాఖ కార్యదర్శులు పాల్గొని తమ తమ పరిధుల్లో ఈ వైరస్ విస్తరణ జరగకుండా ఎలాంటి జాగ్రత్తలు తీసుకున్నారో వివరించారు.
(అంతే కాదు ప్రయాణాలకు సంబంధించి తాజాగా విధించిన పరిమితుల గురించి సమీక్ష చేసి వాటిని ఆయా రాష్ట్రాలతో పంచుకోవడం జరిగింది. ఆయా రాష్ట్రాల్లోని విమానాశ్రయాల్లో తీసుకుంటున్న జాగ్రత్తల గురించి సమీక్ష చేశారు. ఆయా విమానాశ్రయాల్లోని ప్రజారోగ్య అధికారులతోను ఆయా రాష్ట్రాల విమానాశ్రయ నిర్వహణ యాజమాన్యాలతో, ఎయిర్ పోర్ట్ మేనేజర్లతో సమన్వయంతో వ్యవహరించడంద్వారా అక్కడ స్క్రీనింగ్ పరీక్షలు సమర్థవంతంగా జరిగేలా చూడాలని రాష్ట్రాలకు విజ్ఞప్తి చేశారు.
కోవిడ్ -19 విస్తరణ జరగకుండా చూడడానికిగాను చేపట్టాల్సిన క్లస్టర్ నిర్వహణపై మార్గదర్శకాలను ఆయా రాష్ట్రాలకు రెండుదేశాల క్రితమే పంపిణీ చేశారు. ఈ మార్గదర్శకాలను తప్పకుండా అమలు చేయాలని గట్టిగా చెప్పడం జరిగింది. అంతే కాదు దీనికి సంబంధించి ప్రధాన కార్యదర్శులు ఎప్పటికప్పుడు సమీక్ష చేయాలని కోరారు. ఆయా రాష్ట్రాలు సంబంధిత మంత్రిత్వ శాఖలకు సంబంధించిన సమన్వయసమావేశాలను ఏర్పాటు చేసుకొని ఎప్పటికప్పుడు తగిన జాగ్రత్తలను తీసుకోవాలని విజ్ఞప్తి చేశారు.
ఆయా రాష్ట్రాల్లోని క్వారంటైన్ సౌకర్యాల విషయంలో తీసుకోవాల్సిన జాగ్రత్తల గురించి తెలిపారు. అంతే కాదు కార్మిక మంత్రిత్వశాఖ, భద్రతా దళాలు, పారా మిలిటరీ దళాలు, వైద్య కళాశాలలు, ప్రభుత్వ రంగ సంస్థలు తమ తమపరిధుల్లోని ప్రత్యేక వార్డులను, ఇతర సౌకర్యాలను బలోపేతం చేయాలి.
ఆయా జిల్లాల్లో నిర్వహిస్తున్న క్లస్టర్ నిర్వహణకు సంబంధించి ఆయా జిల్లాల కలెక్టర్లు బాధ్యత తీసుకోవాలని నిర్ణయం తీసుకున్నారు. ఇప్పటికే తెలియజేసిన ప్రమాణాలతో కూడిన నియమ నిబంధనల ప్రకారం క్లస్టర్ మేనేజ్ మెంట్ కోసం ఆయా జిల్లా, బ్లాక్, గ్రామ స్థాయిల్లో ఏర్పాటు చేసిన బృందాలతో సమన్వయ సమావేశాలు నిర్వహంచాలని కలెక్టర్లకు సూచించడం జరిగింది.
కోవిడ్- 19 రోగులను, అనుమానితులను వుంచడానికిగాను ప్రత్యేక వార్డుల ఏర్పాటు కోసం ఆయా ఆసుపత్రుల సంఘాలతో సమావేశాలు నిర్వహించాలని కోరారు.
కోవిడ్- 19ను అరికట్టడానికిగాను ప్రైవేటు ఆసుపత్రుల్లో చేపట్టాల్సిన ప్రమాణలతో కూడిన విధానాలపై ఫిక్కీతో కేంద్ర ఆరోగ్య మంత్రిత్వశాఖ సమావేశాలు నిర్వహిస్తోంది.
కేరళలో కోవిడ్- 19కు సంబంధించి పాజిటివ్గా తేలిన మూడు కేసులు ఇప్పటికే నయమయ్యాయనే విషయం ఈ సమావేశంలో తెలియజేశారు. అయితే మరో మూడు పాజిటివ్ కేసుల గురించి కూడా చర్చించారు. వీటితో పాటు ఆరు అనుమానిత కేసులకు సంబంధించి నిర్దారణ పరీక్షల ఫలితాల కోసం ఎదురు చూస్తున్నామని సంబంధిత అధికారులు తెలిపారు. వీరందరినీ ఆయా ప్రత్యేక వార్డుల్లో వుంచి చికిత్స అందిస్తున్నట్టు వారి పరిస్థితి నిలకడగా వున్నట్టు అధికారులు వివరించారు.
కోవిడ్ 19కు సంబంధించి పాజిటివ్ అని తేలిన 24 మందిని జైపూర్లోని ఐటీబీపీ కేంద్రానికి తరలించారు. వీరిలో 21 మంది ఇటాలియన్లయితే మరో ముగ్గురు భారతీయులు. ఈ ముగ్గురు భారతీయులు ఇటాలియన్లకు సేవలందించిన బస్ డ్రైవర్, కండక్టర్, టూరిస్టు గైడుగా గుర్తించారు. వీరందరికీ మరిన్ని పరీక్షలు జరుగుతున్నాయి. వాటి ఫలితాలనుబట్టి భవిష్యత్ కార్యాచరణను రూపొందిస్తారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
తయారీకి రంగానికి ఎంఎస్ఎంఈల సహకారం
భారత ఆర్థిక వ్యవస్థకు సూక్ష్మ, చిన్న, మధ్య తరహా పరిశ్రమల  రంగం కీలకమైనది. కేంద్ర గణాంకాలు, కార్యక్రమాల అమలు శాఖకు చెందిన కేంద్ర గణాంకాల కార్యాలయం అందిన సమాచారం ప్రకారం 2018-19 మరియు 2019-20 సంవత్సరాల్లో అఖిల భారత తయారీ స్థూల విలువ ఉత్పత్తిలో ఎంఎస్ఎంఈ రంగం తయారీ వాటా వరుసగా 36.9% మరియు 36.9%గా ఉందని తెలిపింది. డైరెక్టరేట్ జనరల్ ఆఫ్ కమర్షియల్ ఇంటెలిజెన్స్ అండ్ స్టాటిస్టిక్స్ సంస్థ నుండి అందిన సమాచారం ప్రకారం 2019-20- 2020-21 సంవత్సరాలలో ఆల్ ఇండియా ఎగుమతులకు పేర్కొన్న ఎంఎస్ఎంఈ రంగా ఉత్పత్తుల ఎగుమతి వాటా వరుసగా 49.8% మరియు 49.4%గా ఉంది. ఈ విషయాన్ని కేంద్ర ఎంఎస్ఎంఈ శాఖ మంత్రి శ్రీ నారాయణ్ రాణే ఈరోజు రాజ్యసభకు ఇచ్చిన ఒక లిఖితపూర్వక సమాధానంలో తెలియజేశారు.
యువజన వ్యవహారాలు, క్రీడల మంత్రిత్వ శాఖ
సురక్షిత బయో బబుల్లో జాతీయ షూటింగ్ శిబిరం సాగేలా సంయుక్తంగా బాధ్యత తీసుకోనున్న సాయ్, ఎన్ఆర్ఏఐ
ముఖ్యమైన ఒలింపిక్ షూటర్ల కోసం, ఈనెల 15 నుంచి డిసెంబర్ 17వ తేదీ వరకు డా.కర్ణిసింగ్ షూటింగ్ రేంజ్లో జాతీయ షూటింగ్ శిబరం జరగనుంది. కరోనా భయం లేకుండా, షూటర్లు సురక్షితంగా శిక్షణపొందేలా బయో బబుల్లో ప్రామాణిక కార్యాచరణ విధానాలను  నిర్వహించే బాధ్యతను భారత క్రీడల అథారిటీ , భారత జాతీయ రైఫిల్ అసోసియేషన్  సంయుక్తంగా చేపడతాయి.
షూటింగ్ రేంజ్ బాధ్యతలను డా.కర్ణిసింగ్ షూటింగ్ రేంజ్ నిర్వాహకుడు చూస్తారు. భద్రత కోసం; క్రీడాకారులు, సిబ్బంది మధ్య సంబంధాలను తగ్గించడానికి షూటింగ్ ప్రాంగణాన్ని రిస్క్ ప్రకారం పచ్చ, కాషాయం, పసుపు, ఎరుపు భాగాలుగా విభజించాలని నిర్ణయించారు.
శిబిరానికి దగ్గరలో ఉన్న హోటల్లో క్రీడాకారులకు వసతిని ఎన్ఆర్ఏఐ ఏర్పాటు చేస్తుంది. ప్రస్తుత నిబంధనల ప్రకారం సాయ్ సాయం చేస్తుంది. హోటల్ నుంచి షూటింగ్ రేంజ్కు వరకు, సురక్షిత బయో బబుల్ నిర్వహించేందుకు ఎస్వోపీ అమలుచేసే బాధ్యత ఎన్ఆర్ఏఐదే. దిల్లీ-ఎన్సీఆర్ బయటి ప్రాంతాల నుంచి వచ్చే క్రీడాకారులు/శిక్షకులను ఏడు రోజులపాటు హోటల్లో క్వారంటైన్ చేసే ప్రక్రియను ఎన్ఆర్ఏఐ రూపొందించింది. దిల్లీ-ఎన్సీఆర్ పరిధిలోని క్రీడాకారులు/శిక్షకులు వారు ఉంటున్నచోటే ఏడు రోజులు క్వారంటైన్లో ఉండాలి. ఆ తర్వాత, హోటల్లో ఉన్న సహచరులతో వారిని కలుపుతారు. శిబిరం ముగిసేవరకు అంతా కలిసే ఉండాలి.
"ఎస్వోపీ ద్వారా సాయ్ విడుదల చేసిన రక్షణ నిబంధనలు వివరంగా ఉన్నాయి. లాక్డౌన్ తర్వాత నిర్వహిస్తున్న మొట్టమొదటి జాతీయ స్థాయి శిబిరం ఇది. సురక్షిత, సౌకర్యవంత వాతావరణంలో షూటర్లు సాధన చేయడానికి అన్ని చర్యలు తీసుకున్నాం" అని ఎన్ఆర్ఏఐ కార్యదర్శి రాజీవ్ భాటియా వెల్లడించారు.
ఎన్ఆర్ఏఐ, హోటల్లో నిర్వహించే కొవిడ్ పరీక్షను షూటర్లు, శిక్షకులు తప్పనిసరిగా చేయించుకోవాలి.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
టెలికాం సర్వీస్ ప్రొవైడర్ల సేవలలో నాణ్యతను సమీక్షించిన ట్రాయ్
- అయాచిత వాణిజ్య కమ్యూనికేషన్లపై ఆందోళన వ్యక్తం చేసిన ట్రాయ్
టెలికాం రెగ్యులేటరీ అథారిటీ ఆఫ్ ఇండియా  న్యూఢి్ల్లీలో ప్రధాన టెలికాం సర్వీస్ ప్రొవైడర్లతో  సమావేశాన్ని నిర్వహించింది. వినియోగదారులు ఎదుర్కొంటున్న టెలికాం సేవల నాణ్యత మరియు అయాచిత వాణిజ్య కమ్యూనికేషన్ల  ముప్పుకు సంబంధించిన సమస్యలను సమీక్షించింది. సేవల నాణ్యత, వినియోగదారులు తమ టెలికాం సేవల అనుభవ నాణ్యతలో మెరుగుదలని ప్రదర్శించడానికి తగని చర్యలు తీసుకోవాలని టి.ఎస్.పీలను అథారిటీ ఆదేశించింది. వినియోగదారులు ఎదుర్కొంటున్న కాల్ మ్యూటింగ్, వన్ వే స్పీచ్ సమస్యను విశ్లేషించి, ప్రాధాన్యతపై దిద్దుబాటు చర్యలు తీసుకోవాలని టీ.ఎస్.పి.లను కోరారు. 5జీ నెట్వర్క్ను విడుదల చేస్తున్నప్పుడు, టి.ఎస్.పి.లు ఇప్పటికే ఉన్న టెలికాం సేవల క్యూఓఎస్కి కనీసం భంగం లేదా క్షీణత ఉండేలా చూసుకోవాలని ట్రాయ్ సూచించింది.
దీర్ఘకాలిక నెట్వర్క్ అంతరాయాలను ట్రాయ్ నిశితంగా పరిశీలిస్తోందని ట్రాయ్ తెలిపింది. టీఎస్పీలకు ఇందుకు సంబంధించిన మరింత సమాచారం అందించింది. ఇటువంటి అంతరాయాలు సేవల నాణ్యత మరియు వినియోగదారు అనుభవాన్ని ప్రతికూలంగా ప్రభావితం చేస్తాయని ట్రాయ్ పేర్కొంది. అన్ని టెలికాం ప్రొవైడర్లు ఏదైనా జిల్లా లేదా రాష్ట్రంలో ఇటువంటి అంతరాయాలుంటే ట్రాయ్ కి నివేదించాలని కోరింది. అవసరమైతే, ఈ విషయంలో తగిన నియంత్రణను తీసుకురావడాన్ని ట్రాయ్ పరిశీలించవచ్చిని పేర్కొంది. క్యూఓఎస్ బెంచ్మార్క్ల కోసం ఆన్లైన్ డేటా సేకరణ మరియు లైసెన్స్ సర్వీస్ ఏరియా, స్టేట్ లెవెల్ లేదా తక్కువ గ్రాన్యులారిటీతో పనితీరు నివేదికలను రూపొందించడానికి వాటి ప్రాసెసింగ్ కోసం సిస్టమ్లను ప్లాన్ చేసి అమలు చేయాలని ట్రాయ్ టి.ఎస్.పి.లను కోరింది. ఇది టీఎస్పీల ద్వారా క్యూఓఎస్ పనితీరు రిపోర్టింగ్ ప్రక్రియను సులభతరం చేస్తుంది, తద్వారా సమ్మతి భారం తగ్గుతుంది. నెట్వర్క్ వ్యాప్తి మరియు పరిమాణాన్ని పరిగణనలోకి తీసుకుని, 5జీ సేవల రోల్అవుట్ కోసం సెటప్ చేయాలని.. మరియు వివిధ పరిశ్రమల ద్వారా అభివృద్ధి చేయబడిన ముఖ్యమైన వినియోగ సందర్భాలను పరిగణనలోకి తీసుకుని, టీఎస్పీల ద్వారా అంతర్గత క్యూఓఎస్ పర్యవేక్షణ కోసం 24x7 మరియు 360-డిగ్రీల ప్రాతిపదికన సిస్టమ్లను అమలు చేయాలని టీఎస్పీలను ట్రాయ్ కోరింది. క్యూఓఎస్ పర్యవేక్షణ మరియు నిర్వహణ కోసం ప్రామాణిక మరియు ఏఐ/ఎంఎల్ పద్ధతులను అనుసరించడం ద్వారా నెట్వర్క్ ఫీచర్ల దోపిడీ కూడా వెలుగులోకి వస్తుందని పేర్కొంది.
16.02.2023న ట్రాయ్ జారీ చేసిన రెండు ఆదేశాలను సమయానుకూలంగా అమలు చేయాలని టి.ఎస్.పి.లను కోరింది. కొంతమంది టెలిమార్కెటర్లు ప్రిన్సిపల్ ఎంటిటీస్  యొక్క హెడ్డర్స్ మరియు మెసేజ్ టెంప్లేట్ల దుర్వినియోగాన్ని అరికట్టడానికి ఈ రెండు ఆదేశాలు జారీ చేయబడ్డాయి. టెలిఫోన్ నంబర్లను ఉపయోగించే టెలిమార్కెటర్లతో సహా అనధికార లేదా నమోదుకాని టెలిమార్కెటర్ల నుండి వచ్చే సందేశాలను కూడా అరికట్టడానికి తగిన చర్యలు తీసుకోవాలని ఈ ఆదేశాలు జారీ చేయబడ్డాయి. నమోదిత టెలిమార్కెటర్లు లేదా 10 అంకెల నంబర్ల నుండి అవాంఛిత కాల్లను తగ్గించడానికి మరియు నిర్వహణ మరియు పర్యవేక్షణ కోసం వాటిని డీఎల్టీ ప్లాట్ఫారమ్పైకి తీసుకురావాలని ట్రాయ్ సూచించింది.
రహదారి రవాణా, హైవేల మంత్రిత్వ శాఖ
నిర్మాణ రంగంలో మొదటి సంపూర్ణ డిజిటలీకరణ సంస్థగా అవతరించిన ఎన్హెచ్ఏఐ
"డేటా లేక్ అండ్ ప్రాజెక్ట్ మేనేజ్మెంట్ సాఫ్ట్వేర్"ను ప్రారంభించిన ఎన్హెచ్ఏఐ
ఆన్లైన్ పోర్టల్ ద్వారానే సంప్రదింపులు, నిర్ణయాలు, ప్రాజెక్టు అనుమతులు
పనుల్లో జాప్యం, అడ్డంకులను ముందుగానే పసిగట్టి హెచ్చరిక చేయనున్న సాఫ్ట్వేర్
సరైన సమయంలో నిర్ణయం తీసుకునేలా వీలు కల్పించనున్న డేటా లేక్ సాఫ్ట్వేర్
కేంద్ర రహదారి రవాణా, హైవేల మంత్రిత్వ శాఖ ఆధ్వర్యంలోని జాతీయ రహదారుల నిర్వహణ సంస్థ  నిర్మాణ రంగంలో తొలి సంపూర్ణ డిజిటలీకరణ సంస్థగా రికార్డు సృష్టించింది. క్లౌడ్ ఆధారిత, కృత్రిమ మేధస్సుతో కూడిన అతి పెద్ద సమాచార విశ్లేషణ వేదిక "డేటా లేక్ అండ్ ప్రాజెక్ట్ మేనేజ్మెంట్ సాఫ్ట్వేర్"ను ప్రారంభించడం ద్వారా ఈ ఘనత సాధించింది. ఎన్హెచ్ఏఐ పనులను మాన్యువల్ పద్ధతి నుంచి ఆన్లైన్ పోర్టల్లోకి ఈ ప్రాజెక్టు మారుస్తుంది. అన్ని ప్రాజెక్టు పత్రాలు, కాంట్రాక్టు నిర్ణయాలు, ఆమోదాలను ఇప్పటి నుంచి పోర్టల్ ద్వారా మాత్రమే నిర్వహిస్తారు.
పనుల్లో జాప్యం, అడ్డంకులను డేటా లేక్ సాఫ్ట్వేర్ ముందుగానే పసిగట్టి హెచ్చరికలు పంపుతుంది. తొందరపాటు నిర్ణయాలను అడ్డుకుంటుంది. గత చరిత్ర ఆధారంగా పలు ప్రత్యామ్నాయాల ఆర్థిక ప్రభావాలను అంచనా వేసి, సరైన సమయంలో నిర్ణయాలు తీసుకునేలా చేస్తుంది. దీనివల్ల అనేక అడ్డంకులు తొలగిపోతాయి.
భారీ నగదు మొత్తాలకు సంబంధించిన అనేక కోర్టు కేసులు ఎన్హెచ్ఏఐపై ఉన్నాయి. వీటిలో అనేకం.. వివాదాలు లేని భూమిని అప్పగించడంలో జాప్యం; వసతులు, యంత్రాలు, సామగ్రి, సిబ్బంది తరలింపు ఖర్చులు, నిర్ణయాల్లో ఆలస్యం వంటివాటికి సంబంధించినవే. ఈ అవరోధాలన్నింటినీ డేటా లేక్ సాఫ్ట్వేర్ తనిఖీ చేసి వివాదాలను తగ్గిస్తుంది. నిర్ణీత గడువులోగా పారదర్శకంగా పని సాగేలా చేస్తుంది. అన్ని ప్రక్రియలు పోర్టల్ ద్వారానే జరగడం వల్ల నిర్ణయాలు వేగంగా తీసుకోవడంతోపాటు, భవిష్యత్తులో వివాదాలు తలెత్తకుండా ఉంటాయి.
ప్రాజెక్టు మొత్తాన్ని క్లౌడింగ్ చేసి, జీఐఎస్ ట్యాగింగ్తో ప్రత్యేక ఐడీ ఇస్తారు కాబట్టి ఏ ప్రాంతం నుంచైనా ప్రాజెక్టు సమాచారాన్ని సులభంగా పొందవచ్చు. ఎన్హెచ్ఏఐ కాంట్రాక్టర్లు, ఇంజినీర్లు, అధికారులు ఇప్పటికే ఈ సాఫ్ట్వేర్ను విస్తృతంగా వినియోగిస్తున్నారు. ఎన్హెచ్ఏఐ ఈ-ఆఫీస్ మాడ్యూల్ను కూడా దీనిలో కలిపారు. దీంతో సంప్రదింపులన్నీ క్షేత్రస్థాయి నుంచి ప్రధాన కార్యాలయానికి డిజిటల్ పద్ధతిలో సురక్షితంగా జరుగుతాయి.
కొవిడ్ కారణంగా సిబ్బంది విధులకు సంబంధించి ఎన్నో సంస్థలు అవస్థలు పడుతున్న తరుణంలో.., ముఖాముఖి సంబంధాలు, ఫైళ్లను ముట్టుకోవడం వంటి ఇబ్బందులు లేకుండా ఎన్హెచ్ఏఐ ఉద్యోగులు పని చేసుకుంటున్నారు. డేటా లేక్ సాఫ్ట్వేర్ను ఉపయోగించడంపై, కొవిడ్ లాక్డౌన్ సమయంలో తన సిబ్బందికి ఎన్హెచ్ఏఐ శిక్షణ ఇచ్చింది.
పనిలో జాప్యాన్ని తగ్గిచడం, త్వరితగతిన నిర్ణయాలు తీసుకోవడం, రికార్డులు మాయం కాకుండా ఉండటం, ఎక్కడి నుంచైనా, ఏ సమయంలోనైనా పని జరగడం వంటి ప్రయోజనాలతో కూడిన విప్లవాత్మక మార్పులను ఎన్హెచ్ఏఐలో డేటా లేక్ సాఫ్ట్వేర్ తీసుకొచ్చింది. పనులు సాగుతున్న తీరును అధికారులు, ప్రాజెక్టు సంబంధిత వర్గాలు రియల్ టైమ్లో చూసే వీలు ఉండడంతో, ఈ సాఫ్ట్వేర్ పనుల్లో పారదర్శకతను పెంచుతుంది. ఇది సీనియర్లు ఆడిట్ చేసినదానితో సమానం.
పెట్రోలియం- సహజ వాయువుల మంత్రిత్వ శాఖ
1 మే 2022న ఉజ్వల దివస్ సందర్భంగా 5000 'ఎల్పీజీ పంచాయితీలు'
దారిద్ర్యరేఖకు దిగువన ఉన్న  కుంటుంబాల వారికి ఉచితంగా ఎల్పీజీ కనెక్షన్లను అందించడం ద్వారా వారిని నవ సామాజిక స్రవంతిలో చేర్చేందుకు గాను 1 మే 2016న ఉత్తరప్రదేశ్లోని బల్లియాలో గౌరవనీయులైన ప్రధానమంత్రి నరేంద్ర మోడీ ప్రధాన్ మంత్రి ఉజ్వల యోజన  పథకాన్ని ప్రారంభించారు. పేద వారికి నవ సామాజిక స్రవంతిలో చర్చే దిశగా ఇది ఒక ప్రధాన ముందడుగు. ప్రధాన్ మంత్రి ఉజ్వల యోజన పథకం సాధించిన విజయానిక సంకేతంగా ఉత్సవం జరుపుకోవడానికి, పెట్రోలియం మరియు సహజ వాయువు మంత్రిత్వ శాఖ  మే 1, 2022ని ఉజ్వల దివస్గా నిర్వహించాలని నిర్ణయించింది. ఈ సందర్భంగా చమురు మార్కెటింగ్ కంపెనీలు 1 మే 2022వ తేదీన ఉజ్వల దివాస్ పురస్కరించుకొని దాదాపు 5000 కంటే ఎక్కువగా పంచాయితీలను నిర్వహించనున్నాయి. ఎల్పీజీ సురక్షితమైన మరియు నిరంతర వినియోగాన్ని లక్ష్యంగా చేసుకుని దేశంలో గ్యాస్ వినియోగదారుల నమోదును పెంచడానికి ప్రయత్నాలు చేయబడతాయి. ఎల్పీజీ పంచాయతీలతో పాటు, ఉజ్వల 2.0 కింద కొత్త కనెక్షన్ల పంపిణీ; కొత్త పీఎంయువై కేటగిరీల వివరాలను వివరిస్తూ, కొనసాగుతున్న ఉజ్వల 2.0 పథకం కేవైసీ ఫారాల సేకరణ, ఉచిత హాట్ ప్లేట్ సర్వీస్ క్యాంపులను నిర్వహించడం, సేఫ్టీ క్లినిక్ల నిర్వహణ, ఉజ్వల లబ్ధిదారులకు తగిన సౌకర్యాలు కల్పించడం మొదలైన కార్యక్రమాలు కూడా నిర్వహించబడతాయి. పూరిరికార్డు సమయంలో దేశంలోని పేద లబ్దిదారులకు ఎల్పీజీని చేరువచేసేందుకు ప్రభుత్వ రంగంలోని చమురు మార్కెటింగ్ కంపెనీలు చేసిన కృషిని పెట్రోలియం మరియు సహజ వాయువు శాఖ మంత్రి శ్రీ హర్దీప్ సింగ్ ప్రశంసించారు. లబ్ధిదారులందరికీ శుభాకాంక్షలు తెలిపారు. ఉజ్వల దివస్ సందర్భంగా, అసోంలోని దిబ్రూఘర్ జరిగే ఉజ్వల దివస్ వేడుక కార్యక్రమానికి పెట్రోలియం మరియు సహజ వాయువు శాఖ సహాయ మంత్రి శ్రీ రామేశ్వర్ తెలి అధ్యక్షత వహించనున్నారు . కొత్త ఉజ్వల లబ్ధిదారులకు కనెక్షన్లు అందజేయనున్నారు.
ఆర్ధిక వ్యవహారాల మంత్రివర్గ సంఘం
ప్రధాన మంత్రి ఉజ్వల యోజన వినియోగదారులకు సబ్సిడీని ఆమోదించిన మంత్రివర్గం
గౌరవనీయులైన ప్రధాన మంత్రి శ్రీ నరేంద్ర మోదీ అధ్యక్షతన జరిగిన ఆర్థిక వ్యవహారాల క్యాబినెట్ కమిటీ.. ప్రధాన్ మంత్రి ఉజ్వల యోజన  లబ్ధిదారులకు సంవత్సరానికి 12 రీఫిల్ల వరకు 14.2 కిలోల సిలిండర్పై రూ.200 సబ్సిడీని అందించడానికి ఆమోదం తెలిపింది. మార్చి 1, 2023 నాటికి 9.59 కోట్ల మంది పిఎంయువై లబ్ధిదారులు ఉన్నారు.
2022-23 ఆర్థిక సంవత్సరానికి రూ.6,100 కోట్లు మరియు 2023-24కి రూ.7,680 కోట్లు అందించనున్నారు. సబ్సిడీని అర్హులైన లబ్ధిదారుల బ్యాంకు ఖాతాల్లో నేరుగా జమ చేస్తారు. పబ్లిక్ సెక్టార్ ఆయిల్ మార్కెటింగ్ కంపెనీలు ఇండియన్ ఆయిల్ కార్పొరేషన్ లిమిటెడ్ , భారత్ పెట్రోలియం కార్పొరేషన్ లిమిటెడ్  మరియు హిందుస్థాన్ పెట్రోలియం కార్పొరేషన్ లిమిటెడ్ లు ఇప్పటికే ఈ సబ్సిడీని 22 మే, 2022 నుండి అందిస్తున్నాయి.
వివిధ భౌగోళిక రాజకీయ కారణాల వల్ల అంతర్జాతీయంగా ఎల్పిజీ ధరలు భారీగా పెరిగాయి. అధిక ఎల్పిజీ ధరల నుండి పిఎంయూవై లబ్ధిదారులను రక్షించడం అవసరం.
పిఎంయూవై వినియోగదారులకు లక్ష్య మద్దతు ఎల్పిజీ నిరంతర వినియోగం కోసం వారిని ప్రోత్సహిస్తుంది. పిఎంయూవై వినియోగదారుల మధ్య నిరంతర ఎల్పిజీ స్వీకరణ మరియు వినియోగాన్ని నిర్ధారించడం చాలా ముఖ్యం, తద్వారా వారు పూర్తిగా శుభ్రమైన వంట ఇంధనానికి మారవచ్చు. పిఎంయూవై వినియోగదారుల సగటు ఎల్పిజీ వినియోగం 2019-20లో 3.01 రీఫిల్స్ నుండి 2021-22లో 3.68కి 20 శాతం పెరిగింది. పిఎంయూవై లబ్ధిదారులందరూ ఈ లక్ష్య సబ్సిడీకి అర్హులు.
లిక్విఫైడ్ పెట్రోలియం గ్యాస్  స్వచ్ఛమైన వంట ఇంధనం. దీన్ని గ్రామీణ మరియు నిరుపేద పేద కుటుంబాలకు అందుబాటులో ఉండేలా చేయడానికి పేద కుటుంబాలకు చెందిన వయోజన మహిళలకు డిపాజిట్ లేని ఎల్పిజీ కనెక్షన్లను అందించడానికి ప్రభుత్వం మే 2016లో ప్రధాన మంత్రి ఉజ్వల యోజనను ప్రారంభించింది.
PIB Headquarters
నేషనల్ కమిషన్ ఫర్ షెడ్యూల్డ్ కాస్ట్స్ డైరెక్టరు గా పదవీ బాధ్యతలు స్వీకరించిన డాక్టర్ జి. సునీల్ కుమార్ బాబు
షెడ్యూల్డ్ కులాల జాతీయ కమిషన్ డైరెక్టరు గా డాక్టర్ జి. సునీల్ కుమార్ బాబు గురువారం నాడు హైదరాబాద్ లో పదవీ బాధ్యతలు స్వీకరించారు. ఆచార్య ఎన్.జి. రంగా వ్యవసాయ విశ్వవిద్యాలయం లో అంతర్జాతీయ కార్యక్రమాల డైరెక్టరు గాను, పాలిటెక్నిక్ ల సమన్వయ కర్త డాక్టర్ జి. సునీల్ కుమార్ బాబు కు వ్యవహరించారు. షెడ్యూల్డు కులాల జాతీయ కమిషన్ ను భారత రాజ్యాంగం లోని 338వ అధికరణం పరిధి లో ఏర్పాటు చేయడమైంది. ఇది రాజ్యాంగం పరిధి లో షెడ్యూల్డు కులాలకు నిర్దేశించిన వివిధ రక్షణ చర్యల అమలును పర్యవేక్షిస్తుంది. హైదరాబాద్ లో గల ఈ కార్యాలయం పరిధి లో తెలంగాణ, ఆంధ్ర ప్రదేశ్ మధ్య ప్రదేశ్, ఛత్తీస్గఢ్ రాష్ట్రాలు ఉన్నాయి.
PIB Headquarters
రేపటి నుంచి 20వ అంతర్జాతీయ బాలల చలన చిత్రోత్సవం 2017 మీడియా సెంటర్ ను ప్రారంభించిన తెలంగాణ రాష్ట్ర సినిమాటోగ్రఫీ శాఖ మంత్రి శ్రీ తలసాని శ్రీనివాస యాదవ్
హైదరాబాద్, నవంబర్ 07, 2017
20వ అంతర్జాతీయ బాలల చలన చిత్రోత్సవం 2017 రేపటి నుంచి ప్రారంభం కానుంది. ఈ చలన చిత్రోత్సవ ప్రారంభ, ముగింపు వేడుకలకు శిల్పకళావేదిక ఆతిథ్యమివ్వనుంది. ఇందుకు సంబంధించి పత్రికా ప్రతినిధుల కోసం ప్రసాద్ ఐ మ్యాక్స్ థియేటర్ లో ఏర్పాటు చేసిన మీడియా సెంటర్ను తెలంగాణ రాష్ట్ర సినిమాటోగ్రఫీ శాఖ మంత్రి శ్రీ తలసాని శ్రీనివాస యాదవ్ ప్రారంభించారు. ఈ సందర్భంగా మంత్రి మాట్లాడుతూ, 20వ అంతర్జాతీయ బాలల చలన చిత్రోత్సవం 2017 కు సంబంధించిన అన్ని ఏర్పాటు పూర్తయ్యాయని తెలిపారు.
ఈ నెల 8వ తేదీ నుంచి 14వ తేదీ వరకు నిర్వహించనున్న అంతర్జాతీయ బాలల చలన చిత్రోత్సవాలకు 93 దేశాల నుంచి 1402 ఎంట్రీలు వచ్చాయి. వీటి నుంచి 50 దేశాలకు చెందిన 300 చిత్రాలను ప్రదర్శనకు ఎంపిక చేశారు. తెలంగాణ రాష్ట్రం నుంచి 50 మంది బాల బాలికలు చైల్డ్ డెలిగేట్స్ గా ఈ చిత్రోత్సవాలలో పాల్గొననున్నారు. ఇతర రాష్ట్రాల లోని విద్యాశాఖ తరపున వివిధ విద్యాలయాల నుంచి 30 మంది చైల్డ్ డెలిగేట్స్ ఈ చలన చిత్రోత్సవంలో పాల్గొననున్నారు. వీరితో పాటుగా నవోదయ పాఠశాలల నుంచి 30 మంది చైల్డ్ డెలిగేట్స్ కూడా పాల్గొంటున్నారు. ఈ చిత్రోత్సవంలో 12 మంది లిటిల్ డైరక్టర్స్ పాల్గొననున్నారు.
ఈ చిత్రోత్సవం సందర్భంగా నిర్వహించనున్న వర్క్ షాప్ లో రెసిడెన్షియల్, ఇతర ప్రభుత్వ పాఠశాలలకు చెందిన 120 మంది బాలబాలికలు ఫిల్మ్ మేకింగ్, స్టోరీ టెల్లింగ్, యానిమేషన్ విభాగాల్లో పాల్గొననున్నారు. హైదరాబాద్, రంగారెడ్డి, మేడ్చల్ జిల్లాల్లోని ఎంపిక చేసిన 10 సినిమా థియేటర్లలో ఈ చిత్రోత్సవాల్లోని చిత్రాలను ప్రదర్శించడం జరుగుతుంది. దివ్యాంగులైన చిన్నారుల కోసం తెలుగు యూనివర్సిటీ ఆడిటోరియంలో ఒక ప్రత్యేక ప్రదర్శనను ఏర్పాటు చేస్తున్నారు. రాష్ట్ర వ్యాప్తంగా వివిధ జిల్లాల్లోని 27 థియేటర్లలలో సైతం ఈ చిత్రోత్సవంలో ప్రదర్శిస్తారు. జ్యూరీ ప్రదర్శనను హోటల్ పార్క్, హోటల్ ప్లాజా, ఎఫ్డిసి థియేటర్లలో ప్రదర్శించడం జరుగుతుంది.
ఈ కార్యక్రమంలో పాల్గొన్న సిఎఫ్ఎస్ఐ సిఇఒ శ్రవణ్ కుమార్ మాట్లాడుతూ, లిటిల్ డైరక్టర్స్ కాంపిటేషన్ సెక్షన్ కు 31 దేశాల నుంచి చిత్రాలు వచ్చాయన్నారు. ప్రదర్శించనున్న చిత్రాల్లో 8 తెలుగు చిత్రాలు ఉన్నాయని ఆయన తెలిపారు. వేడుకల ప్రారంభోత్సవం రోజున ‘‘స్కూల్ ఛలేగా’’ చిత్రాన్ని ప్రదర్శించనునన్నట్లు ఆయన తెలిపారు. ఈ కార్యక్రమంలో ఐ & పిఆర్ కమిషనర్, నవీన్ మిట్టల్ తదితరులు పాల్గొన్నారు.
ప్రధాన మంత్రి కార్యాలయం
అమరువీరుల సంస్మరణ దినం సందర్భంగా ప్రధానమంత్రి శ్రద్ధాంజలి
అమరవీరుల సంస్మరణ దినం సందర్భంగా ప్రధానమంత్రి శ్రీ నరేంద్ర మోదీ ఇవాళ భగత్ సింగ్, సుఖ్దేవ్, రాజ్గురు త్రయానికి శ్రద్ధాంజలి ఘటించారు. ఈ మేరకు సామాజిక మాధ్యమం ట్విట్టర్ ద్వారా సందేశమిచ్చారు. “వారి అనితర త్యాగానికి రుణపడి ఉన్న దేశం కృతజ్ఞతాపూర్వకంగా వారిని సదా స్మరించుకుంటూనే ఉంటుంది... జైహింద్!” అని అందులో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
మహారాష్ట్ర, కేరళ, పంజాబ్, కర్నాటక, గుజరాత్, తమిళనాడులో పెరుగుతున్న కోవిడ్ కేసులు మహారాష్ట్ర, పంజాబ్ రాష్ట్రాలకు ఉన్నతస్థాయి బృందాలను పంపిన కేంద్రం
భారత్ లో 2 కోట్లు దాటిన కోవిడ్ టీకా డోసుల పంపిణీ
గత 24 గంటల్లో 14 లక్షలకు పైగా టీకాల పంపిణీ
దేశవ్యాప్తంగా ఆరు రాష్ట్రాలలో కోవిడ్ కేసుల పెరుగుదల నమోదవుతోంది. అవి: మహారాష్ట, కేరళ, పంజాబ్, కర్నాటక, గుజరాత్, తమిళనాడు. గత 24 గంటలలో 18,711కొత్త కోవిడ్ కేసులు రాగా అందులో 84.71% కేసులు ఈ రాష్టాలవే. మహారాష్ట్రలో అత్యధికంగా 10,187 కేసులు రాగా, కేరళలో 2,791, పంజాబ్ లో 1,159 కొత్త కేసులు వచ్చాయి.
ఎక్కువ కేసులు నమోదవుతున్న రాష్ట్రాల విషయంలో కేంద్రం అప్రమత్తంగా వ్యవహరిస్తూ, ఎప్పటికప్పుడు పరిస్థితిని సమీక్షిస్తూ వస్తోంది. మహారాష్ట్ర, పంజాబ్ లో నెలకొన్న పరిస్థితి దృష్ట్యా ఉన్నత స్థాయి బృందాలను కేంద్రం హుటాహుటిన పంపింది. మొత్తం ఎనిమిది రాష్ట్రాలలో కోవిడ్ కేసుల పెరుగుదల కనబడుతోంది.
భారత్ లో చికిత్సలో ఉన్న కేసుల సంఖ్య ఈ రోజుకు 1,84,523కి చేరింది. దేశవ్యాప్తంగా ఇప్పటిదాకా నమోదైన పాజిటివ్ కెసులలో వీరి వాటా 1.65% . 2021 జనవరి 17 నుంచి మార్చి 7 వరకు రోజు రోజుకూ చికిత్సలో ఉన్నవారి సంఖ్యలో మార్పును ఈ దిగువ చిత్రపటం చూపుతోంది.
టీకా డోసుల పంపిణీ ఈరోజుకు 2 కోట్లు పైబడి 2,09,22,344 కు చేరింది. ఇందుకోసం మొత్తం 3,39,145 శిబిరాలు నిర్వహించారు. ఇందులో 69,82,637 మంది మొదటి డోస్ అందుకున్న ఆరోగ్య సిబ్బంది, రెండో విడత 35,42,123 డోసులందుకున్న ఆరోగ్య సిబ్బంది, 65,85,752 మొదటి డోసులందుకున్న కోవిడ్ యోధులు, 2,11,918 రెండో విదత డోసులందుకున్న కోవిడ్ యోధులు, 45 ఏళ్ళు పైబడి దీర్ఘకాల వ్యాధులతో బాధపడుతున్న 4,76,041 మంది, 60 ఏళ్ళు పైబడిన 31,23,873 మంది మొదటి డోస్ అందుకున్నవారున్నారు.
|
|
ఆరోగ్య సిబ్బంది
|
|
కోవిడ్ యోధులు
|
|
45 - 60 ఏళ్ళ దీర్ఘకాల వ్యాధిగ్రస్తులు
|
|
60 ఏళ్ళు పైబడ్డవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
1వ డోస్
|
|
69,82,637
|
|
35,42,123
|
|
65,85,752
|
|
2,11,918
|
|
4,76,041
|
|
31,23,873
|
|
2,09,22,344
టీకాల కార్యక్రమం మొదలైన 50వ రోజైన మార్చి6 నాడు, టీకా డోసుల సంఖ్య 14 లక్షలు దాటి 14,24,693 చేరింది. అందులో 11,71,673 మంది లబ్ధిదారులు 17,654 శిబిరాలలో టీకాలందుకున్న మొదటి డోస్ ఆరోగ్య సిబ్బంది, కోవిడ్ యోధులు ఉందగా 2,53,020 మంది కోవిడ్ యోధులు, ఆరోగ్య సిబ్బంది రెండో డోస్ అందుకున్నవారున్నారు.
|
|
తేదీ: మార్చి 6, 2021
|
|
ఆరోగ్య సిబ్బంది
|
|
కోవిడ్ యోధులు
|
|
45 - 60 ఏళ్ళ దీర్ఘకాల వ్యాధిగ్రస్తులు
|
|
60 ఏళ్ళు పైబడ్డవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
1వ డోస్
|
|
1వ డోస్
|
|
2వ డోస్
|
|
66,976
|
|
1,85,293
|
|
2,29,763
|
|
67,727
|
|
1,29,295
|
|
7,45,639
|
|
11,71,673
|
|
2,53,020
గత 24 గంతలలో 100 కోవిడ్ మరణాలు నమోదయ్యాయి. అందులో 87 శాతం మంది ఆరు రాష్ట్రాలవారే ఉన్నారు. మహారాష్ట్రలో అత్యధికంగా 47 మంది మరణించగా కేరళలో 16 మంది, పంజాబ్ లో 12 మంది చనిపోయారు.
చిత్రపటంలో చూపినవిధంగా గత రెండు వారాల్లో 10 రాష్ట్రాలలో ఒక కోవిడ్ మరణం కూడా నమోదు కాలేదు. 12 రాష్ట్రాలు, కేంద్రపాలిత ప్రాంతాలలో 1నుంచి 10 లోపు మరణాలు నమోదయ్యాయి.
19 రాష్ట్రాలు కేంద్ర పాలిత ప్రాంతాలలో గత 24 గంటలలో ఒక్క కోవిడ్ మరణం కూడా నమోదు కాలేదు. అవి: రాజస్థాన్, ఉత్తరప్రదేశ్, చండీగఢ్, ఉత్తరాఖండ్, గోవా, ఒడిశా, హిమాచల్ ప్రదేశ్, జార్ఖండ్, సిక్కిం, లక్షదీవులు, లద్దాఖ్, మణిపూర్, మేఘాలయ, నాగాలాండ్, డామన్-డయ్యూ, దాద్రా-నాగర్ హవేలి, త్రిపుర, మిజోరం, అండమాన్-నికోబార్ దీవులు, అరుణాచల్ ప్రదేశ్ .
రసాయనాలు, ఎరువుల మంత్రిత్వ శాఖ
జాతీయ ఔషధ ధరల నిర్ణాయక ప్రాధికార సంస్థ పరిధిలో కర్నాటకలో ధరల పర్యవేక్షణ, వనరుల విభాగం ఏర్పాటు
భారత ప్రభుత్వ రసాయనాలు, ఎరువుల మంత్రిత్వ శాఖలోని ఔషధాల విభాగానికి చెందిన జాతీయ ఔషధ ధరల నిర్ణాయక ప్రాధికార సంస్థ  పరిధిలో పని చేసేలా కర్నాటకలో ఒక ధరల పర్యవేక్షణ- వనరుల విభాగం  ఏర్పాటైంది.
కేంద్ర రసాయనాలు, ఎరువుల శాఖ మంత్రి శ్రీ డి.వి. సదానంద గౌడ ఈ విషయాన్ని గురువారం ఓ ట్వీట్ ద్వారా ప్రకటించారు.
ఎన్.పి.పి.ఎ. సేవల విస్తరణకోసం ఈ పి.ఎం.ఆర్.యు. రాష్ట్ర స్థాయిలో కర్నాటక డ్రగ్ కంట్రోలర్ ప్రత్యక్ష పర్యవేక్షణలో పని చేస్తుంది. పి.ఎం.ఆర్.యు.లు సొసైటీల రిజిస్ట్రేషన్ చట్టం కింద నమోదైన సొసైటీలు. వాటికి తమవైన సొంత మెమోరాండం ఆఫ్ అసోసియేషన్/ బైలాస్ ఉంటాయి. పి.ఎం.ఆర్.యు. గవర్నర్ల బోర్డులో కేంద్ర, రాష్ట్ర ప్రభుత్వాలు, ఇతర భాగస్వాముల ప్రతినిధులు ఉంటారు.
ఎన్.పి.పి.ఎ. ఇప్పటికే తన కేంద్ర ప్రభుత్వ పథకం ‘కన్సూమర్ అవేర్ నెస్, పబ్లిసిటీ అండ్ ప్రైస్ మానిటరింగ్ ’ కింద 12 రాష్ట్రాలు/ కేంద్ర పాలిత ప్రాంతాల్లో పి.ఎం.ఆర్.యు లను నెలకొల్పింది. ఆయా రాష్ట్రాలు/ కేంద్ర పాలిత ప్రాంతాలు: కేరళ, ఒడిషా, గుజరాత్, రాజస్థాన్, హర్యానా, నాగాలాండ్, త్రిపుర, ఉత్తర ప్రదేశ్, పంజాబ్, ఆంధ్ర ప్రదేశ్, మిజోరాం, జమ్మూ & కాశ్మీర్.
దేశంలోని 36 రాష్ట్రాలు/ కేంద్ర పాలిత ప్రాంతాలలో పి.ఎం.ఆర్.యు. లను స్థాపించాలన్నది ఎన్.పి.పి.ఎ. ప్రణాళిక. పి.ఎం.ఆర్.యు.ల వ్యవస్థాపనకు, వార్షిక నిర్వహణకు అయ్యే ఖర్చులను ఎన్.పి.పి.ఎ. పై పథకం కింద సమకూరుస్తుంది.
ఇప్పటిదాకా జాతీయ ఔషధ ధరల నిర్ణాయక ప్రాధికార సంస్థ  కేంద్ర కార్యాలయం ఢిల్లీలో మాత్రమే ఉంది. రాష్ట్రాలు, కేంద్ర పాలిత ప్రాంతాల్లో పి.ఎం.ఆర్.యు.ల ఏర్పాటుతో ఎన్.పి.పి.ఎ. రాష్ట్రాల స్థాయిలోనూ సేవలకు అందుబాటులో ఉంటుంది.
ఔషధాల ధరలను పర్యవేక్షించడం, ఔషధాల లభ్యతకు లోటు లేకుండా చూడటం, వినియోగదారుల్లో అవగాహన పెంచడం వంటి కార్యకలాపాల్లో ఎన్.పి.పి.ఎ.కు సహకరించడం పి.ఎం.ఆర్.యు.ల ప్రాథమిక విధి. ఆయా సంస్థలు క్షేత్ర స్థాయిలో సమాచార సేకరణ యంత్రాంగంతో ఎన్.పి.పి.ఎ.కి సహకార భాగస్వాములుగా వ్యవహరిస్తాయి. ఇటు ఎన్.పి.పి.ఎ.కి, అటు రాష్ట్రాలు/ కేంద్ర పాలిత ప్రాంతాల డ్రగ్ కంట్రోలర్లకు అవసరమైన సాంకేతిక సహకారాన్ని పి.ఎం.ఆర్.యు.లు అందిస్తాయి.
కోవిడ్-19 మహమ్మారి కాలంలో ప్రాణాలు నిలిపే హైడ్రాక్సీ క్లోరోక్విన్ , పారాసెటమాల్, వ్యాక్సిన్లు, ఇన్సులిన్, కోవిడ్ ప్రొటోకాల్ లోని ఇతర ఔషధాలు నిరంతరాయంగా అందుబాటులో ఉండేలా చూసేందుకు... ఎన్.పి.పి.ఎ. రాష్ట్ర ప్రభుత్వాలతో కలసి సమన్వయంతో పని చేసింది. దేశవ్యాప్తంగా మందులకు కొరత లేకుండా భరోసా ఇచ్చేందుకు ఎన్.పి.పి.ఎ. రాష్ట్ర ప్రభుత్వాలతో కలసి మంచి కృషి చేసింది. పి.ఎం.ఆర్.యు.లు ప్రాంతీయ స్థాయిలో ఔషధ భద్రతకు, కొనుగోలు స్థోమతకు భరోసా ఇస్తాయని భావిస్తున్నారు.